Eksempler på innkallinger til dungad i året vi nå legger bak oss

**Eksempel 1**

Melodi " Soltrall» - Alf Prøysen

Se sola skinner i vinduskarmen

og katta maler og hunden «gjør»

Da tar jeg drillen og kaffe-kanna

jeg ska’ på dugnad som alltid før

Heisann og dudliattentei

En mandags dugnad for deg og meg

På Grotte-taket der venter gutta

med drillen klar til å feste bord.

I plankehaugen skal ilden sprake

vi rydder opp for i år og fjor

Heisann og dudliattentei

En mandags dugnad for deg og meg.

På vannet venter to flotte eker

de skal ha takk for sin innsats stor

På bryggekanten skal kjølen hvile

før de på ny frakter mor og bror

Heisann og dudliattentei

En mandags dugnad for deg og meg.

**Eksempel 2.**

Melodi: *"Det er atter sol og sommer"*

Det er atter tid for dugnad

Tid for latter, tull og tøys

Ja for opp’på taket skal vi

det som engang var en røys

Nå er stener blitt historie

Grotta har fått planke tak

Støtt har dugnadskaren møtt opp

høy og mørk med ryggen rak.

**Eksempel 3.**

**Melodi: Musevisa**

Om dagene blir lange og sola den står lavt

så er det klart for arbeid og på Grottas flate tak

Se opp for «ektefella» og husk hva du skal si:

«I morgen er det dugnad i Brottet klokka ti!»

Heisann og Hoppsann og fallerallera,

På dugnaden i Brottet , vi trives og er gla

Heisann og Hoppsann og fallerallera,

I morgen er det på’n igjen og det er ille bra!

**Eksempel 4**

Melodi: Gartnerløkka – Rudolf Nilsen

Det gikk en mann og stura i søndagskvelden lang, han gledet seg til manda’n til dugnad nok en gang. Han tenkte vel og lenge og sovnet end'lig inn i drømmen som han drømte å bygge hytte fin

Det lå en mann å skrudde på sine ømme knær, han hadde drill på 18, men brygga var så svær. Han skrudde vel og lenge og tenkte med seg selv. Jeg kommer nok tilbake på neste mandag kveld.

**Eksempel 5**

Melodi: Helene harefrøken…

En dugnadsmann så glad og lett,

litt vimsete, men vinterkledd.

Stiller opp på dugnad mandag klokka 10,

etter jobb og juging er det atter fri

med ull under og ull over og lyse, lyse rød på nesen

En dugnadsmann så glad og lett

Litt vimsete, men vinterkledd

Planker ligger klare, taket dekkes skal

Gutta står og tripper, tar en dugnads trall

Med ull under og ull over og lyse, lyse rød på nesen

**Eksempel 6**

**Melodi: Du ska få en dag i mårrå**

Det var en ornt’li arbeidskar som var så trist og lei

Han ville dra på dugnad han , men kona hu sa nei,

Nå må du ta deg sammen, bilen kan’ke se ut sånn

Men så hørte han et sus som i’fra Dypedal det kom

Du må komme deg på dugnad, i morra klokka fem,

da tar vi kost og malingspannet frem

For da skal vi vaske buer, male vegg og uteplass

Ja for male skal vi selv på gammeldass

Og hvis du har no’n krefter att og kona ikke gret

på tirsda’n vaske bilen din og ta no’n nye grep

Du må komme deg på dugnad i morra klokka fem

da tar vi kost og malingspannet frem.

**Eksempel 7**

**Heltekvad til dugnadsmann**

Mandag morgon tidleg opp

dugnadsmann er klar til innsats

redskap pakka, hesten strigla

møtar han dei andre kara

Snø og kulde ikke biter

dugnadsmann er varm i fellen

Varm i hjartet, stål i blikket

rir han over råk og berg

Mang en bør skal mannen bæra

for sin møy og samfunn kjært

Dugnad akslar mann til kjempe

viljesterk han mandag møter